recursal/SuperWikiNEXT-32B huggingface dataset:
איור אפשרי
**פיאטניצקיזאורוס** (שם מדעי: ***Piatnitzkysaurus***) הוא סוג של דינוזאור טורף ממשפחת הפיאטזקזאוריים אשר חי באמריקה הדרומית באמצע תור היורה. הוא קרוי על שם החוקר "אלחנדרו מטבייביץ פיאטניצקי" (Alejandro Matveievich Piatnitzky). מאובניו נמצאו ב-1979 בארגנטינה וכללו שני ממצאים.

מאפיינים
--------

טורף זה היה דו-רגלי באורך 4–5 מטר ומשקל 270 ק"ג ודמה במראהו לאלוזאורוס. בעבר סברו שהיה שייך לקבוצת הקרנוזאוריה, בה נכלל גם האלוזאורוס, אך בהמשך התברר שהוא דמה יותר לבני משפחת המגלוזאוריים, מקבוצת המגלוזאורים. בימינו נחשב הפיאטניצקיזאורוס לקרובו של המארשוזאורוס. לעומת האלוזאורוס היה הפיאטניצקיזאורוס נמוך יותר, בעל מבנה אגן צר יותר ובעל עצמות ירך קצרות יותר, אך אולי היה מותאם יותר לריצה בשל מבנה רגליו. הוא היה בעל רגליים קדמיות קצרות בעלות שלוש אצבעות ועליהן טפרים חדים. לסתותיו היו ארוכות ובעלות שיניים מחודדות רבות.

דינוזאור זה היה טורף-על בתור היורה של ארגנטינה והוא צד מיני דינוזאורים צמחונים.

דינוזאור זה תואר על ידי החוקר חוסה בונפרטה ב-1979.

קישורים חיצוניים
----------------

ויקישיתוף מדיה וקבצים בנושא **פיאטניצקיזאורוס** בוויקישיתוף
* פיאטניצקיזאורוס, באתר האנציקלופדיה של החיים (באנגלית)
* פיאטניצקיזאורוס, באתר GBIF (באנגלית)
**חוק האפונימים של סטיגלר** היא תופעה שתיאר הפרופסור לסטטיסטיקה סטיבן סטיגלר במאמר באותו השם שפורסם ב-1980. הוא קובע כי **"אף תגלית מדעית לא נקראת על שם המגלה המקורי שלה"**. סטיגלר טען כי מי שגילה את החוק היה הסוציולוג רוברט קינג מרטון, ובכך הגשים סטיגלר את החוק בעצמו.

היסטוריונים מאמתים את הגישה בכך שברוב המקרים מי שמפנה את תשומת לב הציבור לגילוי או לרעיון שלא היו מפורסמים עד אז הוא זה שזוכה להיות מזוהה עמם, ולא המגלה עצמו, ושמן של תאוריות נקבע מאוחר יותר מגילוין. במקרה של אפונימים הרעיון נקרא על שם מפרסמיו, אפילו אם מחקר ההיסטוריה של המדע עולה שלא הוא היה ממציא הרעיון אלא רק פרסם אותו ברבים. במקרים רבים תגליות נעשות במקביל ובאופן בלתי-תלוי על ידי מספר אנשים, ושם הממציא נקבע על ידי רוחב פרסום העבודה שלו והיכרות רחבה עם הממציא עצמו.

רעיונות קרובים
--------------

אביו של סטיבן, הכלכלן ג'ורג' סטיגלר, חקר את נושא הגילויים בכלכלה והגיע למסקנה כי "אם תאוריה נכונה נופלת על אזניים ערלות, וניסוח מחודש שלה מתקבל בקהילה המדעית, הרי שזו הוכחה כי המדע מקבל רעיונות רק כאשר אלו מתאימים למצבו העדכני של המדע", וגם פרסם כמה דוגמאות לכך.

אפקט מתי נקבע על ידי רוברט קינג מרטון וקובע כי חוקרים בכירים מקבלים יותר פרסום מאשר חוקרים מוכרים פחות, גם אם העבודה שנעשית היא זהה.

חוק בויאר מ-1972, שנקרא כך על ידי הוברט קנדי, טוען כי "נוסחאות ומשפטים מתמטיים בדרך כלל אינם נקראים בשמות מגליהם או אלו שהוכיחו אותם". הוא נקרא כך על שמו של מחבר הספר "היסטוריה של מתמטיקה" קרל בויאר שמביא בו דוגמאות לחוק הזה. כפי שציין קנדי, "זהו מקרה נדיר של חוק שניסוחו מאשר את נכונותו".

לאלפרד נורת' וייטהד מיוחס הפתגם: "כל הדברים החשובים נאמרו לפני כן על ידי מישהו שלא גילה אותם".

ראו גם
------

* אפקט מתי

הערות שוליים
------------

1. ↑  Gieryn, T. F. ed. *"Science and social structure: a festschrift for Robert K. Merton"*, NY Academy of Sciences, 1980, pp. 147–57, republished in Stigler's collection "Statistics on the Table "
2. ↑  Diamond Jr. Arthur M "Measurement, Incentives, and Constraints in Stigler’s Economics of Science", *The European Journal of the History of Economic Thought*, vol. 13, Spring 2006
3. ↑  Kennedy H.C. "Who Discovered Boyer's Law?" *The American Mathematical Monthly*, vol. 79/1 1972, January, pp. 66–67
**דאלר אדיאמוביץ' קוזיאייב** (ברוסית: **Далер Адьямович Кузяев**; נולד ב-15 בינואר 1993, נברז'ניה צ'לני, טטרסטן, רוסיה) הוא כדורגלן רוסי ממוצא טטארי, קשר לה האבר ונבחרת רוסיה.

משפחתו
------

דאלר נולד לאב ממוצא טג'יקי בשם אדיאם קוזיאייב, ששיחק בשורות נבחרת טג'יקיסטן. 

אחיו הבכור רוסלן (נולד ב-1987) הוא כדורגלן שהחל לשחק כדורגל באורנבורג, כשאביו אדיאם קוזיאייב היה מאמן קבוצת "גזוביק" המקומית.

קריירת מועדונים
---------------

דאלר התחיל את קריירת הכדורגל באקדמיה לנוער של זניט סנקט פטרבורג, בשנת 2012 שיחק עבור נבחרת הנוער.

בשנת 2012 ערך את הופעת הבכורה שלו בכדורגל מקצועני בהרכב קרליה פטרוזבודסק, אשר באותו הזמן הודרכה על ידי אחיו הבכור. בסוף העונה המועדון התפרק והוא עבר לשחק בקבוצת נפטכימיק ניז'נקאמסק מליגת הכדורגל הלאומית.

בחורף 2014 חתם על חוזה עם מועדון "טרק גרוזני" מליגת העל הרוסית בכדורגל ועשה את הופעת הבכורה שלו במחזור האחרון של עונת 2013/14 במשחק נגד רובין קאזאן, כשנכנס כמחליף בדקה ה-80 לפקונדו פיריס.

בקיץ 2017 חזר לקבוצת הכדורגל זניט, הפעם בקבוצה הבוגרת. הוא חתם על חוזה לשלוש שנים ועד מהרה התברג כשחקן מרכזי בקישור הקבוצה. את הופעת הבכורה שלו ערך במשחק הראשון האליפות הרוסית נגד סק"א חברובסק ב¯17 ביולי ושבע דקות מאוחר יותר הבקיע את השער הראשון שלו, הן בקבוצה והן במסגרת הליגה הבכירה. בקיץ 2019 נפצע והושבת ממשחק לזמן ממושך. הוא חזר לשחק באוגוסט 2019. באוגוסט 2020 פג תוקף החוזה שלו מול זניט והוא הפך לשחקן חופשי לאחר שבקבוצה לא חידשו מולו את החוזה.

באוקטובר 2020, לאחר שלא הצליח למצוא קבוצה, חזר לזניט לחוזה מחודש עד סוף עונת 2022/2023. את הופעת הבכורה בעונה החדשה ערך במחזור 11 מול סוצ'י. עם חזרתו לקבוצה חזר לצבור דקות משחק וכושר טוב וב-29 בספטמבר 2021 הבקיע במדי זניט בליגת האלופות בניצחון 0–4 על מאלמו.

בקיץ 2023 חתם בלה האבר מליגת העל הצרפתית בכדורגל.

קריירה בנבחרת
-------------

בשנת 2012 שיחק בשורות נבחרת הנוער של רוסיה אך לא התבלט. בספטמבר 2017 זומן לסגל הנבחרת הבוגרת ושיחק בשורותיה משחק אחד. באוגוסט 2020 זומן לסגן הנבחרת לקראת ליגת האומות 2020/2021. ב-8 באוקטובר 2021 עלה לראשונה עם סרט הקפטן במשחק מול סלובקיה.

קישורים חיצוניים
----------------

ויקישיתוף מדיה וקבצים בנושא **דאלר קוזיאייב** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  "Футбол. Далер Кузяев: «У меня не было цели заменить Маурисио»" (ברוסית). נבדק ב-2017-01-24.
2. ↑  «Терек» дозаявил троих футболистов
3. ↑  Далер Кузяев возвращается в «Зенит»

| **נבחרת רוסיה – מונדיאל 2018** |
| --- |
| 1 אקינפייב • 
2 פרננדס • 
3 קוטפוב • 
4 איגנשביץ' • 
5 סמיונוב • 
6 צ'רישב • 
7 קוזיאייב • 
8 גזינסקי • 
9 דזאגויב • 
10 סמולוב • 
11 זובנין • 
12 לוניוב •
13 קודריאשוב • 
14 גרנאט •
15 אל. מירנצ'וק •
16 אנ. מירנצ'וק •
17 גולובין •
18 ז'ירקוב •
19 סמדוב •
20 גבולוב •
21 ירוחין •
22 דזיובה •
23 סמולניקוב •
מאמן: צ'רצ'סוב | רוסיהרוסיה |

| **נבחרת רוסיה – יורו 2020** |
| --- |
| 1 שונין • 
2 פרננדס • 
3 דיבייב • 
4 קרבאייב • 
5 סמיונוב • 
6 צ'רישב • 
7 אוזדוייב • 
8 בארינוב • 
9 סובולב • 
10 זבולוטני • 
11 זובנין • 
12 דיופין •
13 קודריאשוב • 
14 דז'יקייה •
15 מירנצ'וק •
16 ספנוב •
17 גולובין •
18 ז'ירקוב •
19 סמדוב •
20 ז'מלטדינוב •
21 פונין •
22 דזיובה •
23 קוזיאייב •
24 מוסטובוי •
25 מקארוב •
26 מוחין •
מאמן: צ'רצ'סוב | רוסיהרוסיה |
**מארק ובסטר צ'טפילד** (באנגלית: **Mark Webster Chatfield**;‏ 11 באוגוסט 1953 - 23 בדצמבר 1998) היה שחיין אמריקאי שהתמחה בסגנון חזה. אלוף ארצות הברית (1973), אלוף האוניברסיאדה (1973), אלוף ושיאן המשחקים הפאן-אמריקאיים (1971).

ביוגרפיה
--------

צ'טפילד נולד בבייקרספילד, קליפורניה. הוא למד ושחה בין השנים 1975-1972 באוניברסיטת דרום קליפורניה.

במשחקים הפאן-אמריקאיים שנערכו בסנטיאגו דה קאלי, קולומביה בשנת 1971 זכה צ'טפילד במדליית זהב במשחה ל-100 מטר חזה בשיא משחקים חדש של 1:06.75 דקות, לפני שיאן העולם במשחה ל-200 מטר חזה, בריאן ג'וב בן ארצו (1:07.93 דקות) ושיאן העולם בעבר במשחה זה, ז'וזה פיולו מברזיל (1:07.94 דקות).

באולימפיאדה שנערכה במינכן, מערב גרמניה בשנת 1972 סיים צ'טפילד במקום רביעי במשחה ל-100 מטר חזה בתוצאה של 1:06.01 דקות. בשלב המוקדמות הוא שחה במקצה הראשון וקבע שיא אולימפי חדש של 1:05.89 דקות, 9 מאיות השנייה איטי משיא העולם של ניקולאי פאנקין מברית המועצות ועלה מהמקום הראשון.

באליפות ארצות הברית שנערכה בשנת 1973 זכה צ'טפילד במדליית זהב במשחה ל-100 יארד חזה בתוצאה של 57.36 שניות. באוניברסיאדה שנערכה במוסקבה, ברית המועצות באוגוסט אותה שנה הוא זכה בשתי מדליות, זהב וארד. מדליית זהב, במשחה שליחים 4x100 מטר מעורב בתוצאה של 3:55.15 דקות, לפני ברית המועצות (3:56.07 דקות) ומערב גרמניה (4:02.65 דקות) ומדליית ארד, במשחה ל-100 מטר חזה בתוצאה של 1:07.74 דקות, אחרי ניקולאי פאנקין (1:06.67 דקות) ואיגור צ'רדקוב (1:07.19 דקות), שניהם מברית המועצות.

צ'טפילד היה מוזיקאי מצטיין והתמחה במוזיקה מתקופת הבארוק, בנגינה על צ'לו ובשירה במנעד של קונטרה טנור. 

צ'טפילד השתתף במשחקים הגאים שנערכו בניו יורק בשנת 1994 ובכך יצא מהארון כהומו:"הוא לא חשף את המיניות שלו מהפחד לאבד את מקומו בנבחרת." 

ב-23 בדצמבר 1998 נפטר צ'טפילד מלימפומה.

ראו גם
------

| עיינו גם בפורטלים: |
| --- |
|  | **פורטל שחייה** |
|  | **פורטל להט"ב** |

קישורים חיצוניים
----------------

* מארק צ'טפילד, באתר olympedia.org
* OLYMPIC PRIDE - The History of LGBT Participation in the Olympics  (באנגלית)
* JAMES C. McKINLEY Jr. Marathon and Ceremony Bring Gay Games to Close, *The New York Times*‏, June 26, 1994 (באנגלית)
* Obituaries,Los Angeles Times, December 25, 1998 (באנגלית)

הערות שוליים
------------

1. 1 2  Mark Chatfield Dies, *Swimming World Magazine* (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5257757
* ISNI: 0000 0000 4208 5365
* LCCN: no98002461
* VIAF: 71001809
* WorldCat: lccn-no98002461

 |
יונקרים מבית הספר הצבאי הראשון בפאבלובסק. 1882.
 מדי היונקרים של המכללה לפרשים של ניקולאי במהלך מלחמת העולם הראשונה
**מכללת חיל הפרשים של הצאר ניקולאי** היא בית ספר צבאי מיוחס של האימפריה הרוסית שנוסד ב-9 במאי 1823. נציגים בולטים רבים של האליטה הצבאית והתרבותית של רוסיה במאה ה-19 ותחילת המאה ה-20 היו בוגרי בית הספר.

היסטוריה
--------

ב-9 במאי 1823, בהוראת הקיסר אלכסנדר הראשון בסנקט פטרבורג, בצריף גדוד הלייב-גווארדיה של איזמאילובסקי (בסוללת פונטנקה 120), הוקם בית הספר לקציני משמרות להכשרת אצילים צעירים שנכנסו לשירות הגווארדיה מהאוניברסיטאות או פנימיות פרטיות ולא עברו הכשרה צבאית. צוותו כלל מפקד, פקח כיתה אחד, 8 קצינים ראשיים בדרגת סגן ו-120 תלמידים. בבית הספר הוכשרו צעירים ממשפחות אצולה ואז שוחררו לשרת בגדודי פרשי המשמר הקיסרי.

מאז 1825, בית הספר היה ממוקם בארמונו לשעבר של הרוזן איוואן צ'רנישב (בשנת 1839 נהרס, במקומו נבנה ארמון מרינסקי). בשנת 1859 קיבל המוסד את שמו המוכר "מכללת חיל הפרשים של הצאר ניקולאי". משנת 1839 ועד פירוק המכללה בשנת 1917 המכללה הייתה ממוקמת בבניין בשדרת 54 לרמונטובסקי (או נובו-פטרהוף).

באוקטובר 1917 פורקה המכללה. מפקד המכללה האחרון, הגנרל י. סולימאן-אולאנובסקי (1866–1966), במהלך מלחמת האזרחים, שירת במפקדת כוחות הצבא של יוגוסלביה ויזם את שיקום המכללה ואף שלח מברקים לשליט העליון של רוסיה, האדמירל קולצ'אק. ביולי 1921 הוקמה המכללה בגליפולי על בסיס חטיבת הכשרת הפרשים בחצי האי קרים. לאחר מכן, בדצמבר 1921, פונתה המכללה לעיירה בלה צרקווה על ספינת הקיטור קרסונד, שם פעלה עד 1923.

בבניין המכללה בסנקט פטרבורג שוכן מפעל לציוד הנדסי רדיו. בשנת 2014, לאחר הריסת מפעל הרהיטים הסמוך לבניין, נפתח נוף של קפלת המכללה עם חזית תבליט, הייחודי בכך שהוא נמצא רק באנדרטת סנקט פטרבורג לאלה שנהרגו במלחמת העולם הראשונה.

בוגרים מפורסמים של המכללה
-------------------------

* ולדימיר סוכומלינוב - רמטכ"ל ושר המלחמה הרוסי.
* יאקוב ז'ילינסקי - רמטכ"ל צבא האימפריה הרוסית ב1911 -1914.
* פיוטר וראנגל - מנהיג הצבא הלבן
* יבגני מילר - מקד הצבא הצפוני
* קארל גוסטף אמיל מנרהיים - רמטכ"ל ונשיא פינלנד
* פאבל פלווה - מפקד ארמיה במלחמת העולם הראשונה
* ולדימיר קאפל - מראשי צבאו של אלכסנדר קולצ'ק
* פיוטר סובניקוב - גנרל בצבא האדום
* מיכאיל לרמונטוב - סופר ומשורר רומנטי
* מודסט מוסורגסקי - מלחין רוסי.

קישורים חיצוניים
----------------

ויקישיתוף מדיה וקבצים בנושא **מכללת חיל הפרשים של הצאר ניקולאי** בוויקישיתוף
* מכללת הפרשים של הצאר ניקולאי
* מדי צוערים בזמן מלחמת העולם הראשונה

הערות שוליים
------------

1. ↑  "Журнал Школьная Заря, Галлиполи | Русский Париж" (ברוסית).
2. ↑  "Николаевское кавалерийское училище" (ברוסית). Русский Париж. 2020-04-30.
3. ↑  Барельеф в память о героях Первой мировой нашли на петербургском заводе
הרב **מאיר אוסטרליץ** (בהונגרית: **Austerlitz Mayer**; אייזנשטאדט, 1832 – פרשוב, 28 בנובמבר 1913) היה רב הונגרי, רבה של אפרייש (פרשוב), אז בתחומי הונגריה.

ביוגרפיה
--------

מאיר אוסטרליץ נולד באייזנשטאדט (אז עיר בתחומי ממלכת הונגריה בשם קישמרטון), שם היה אביו וילמוש אוסטרליץ, נשיא מועצת הרבנים ומילא תפקיד מוביל במלאכת השיקום של הקהילה היהודית. תחילה רכש מאיר את ידיעותיו בתחומי הדת מאביו ומגיל 13 למד בישיבה המפורסמת במיקולוב (Nikolsburg). אחר כך היה תלמידו של משה פרלס בעיר בוניהאד, אחר כך תלמיד בעיר שארבוגארד של הרב אבלס (Abbeles), לאחר מכן של הרב אברהם שמואל בנימין סופר בברטיסלאבה וכן היה תלמידו של הרב עזריאל הילדסהיימר בעיר הולדתו אייזנשטאדט. הוא נסע מאייזנשטאדט לפראג, שם הפך לתלמידו של שלמה יהודה לייב רפפורט, השתתף בהרצאות של קאמפף ושל וסלי במהלך לימודיו באוניברסיטה ובשנת 1857 קיבל את הדוקטור לפילוסופיה בגיסן. את תעודת הסמיכה לרבנות קיבל משלושה רבנים: מהילדסהיימר באייזנשטאדט, מרפופורט בפראג ומהרב אריה לייב ליפשיץ מהעיר אבאויסאנטו. בשנת 1858 נשא לאישה את בתו של הרב יחזקאל משה פישמן ממישקולץ ועבד כעוזר רב לצד חותנו במשך שנתיים.

בשנת 1860 הוא נקרא לתפקיד הרב על ידי קהילות פרשוב, מושון ואבון, אך אוסטרליץ נענה להזמנת קהילת פרשוב ופעל שם 53 שנים עד מותו בשנת 1913. בהנהגתו התפתחה הקהילה לקהילת מודל עם מוסדותיה התרבותיים והפילנתרופיים ובית הספר המצוין. אוסטרליץ זכה לתהילה לאומית בזכות הידע התלמודי הרב שלו, סגנון העברית הקלאסי שלו ופעילותו הספרותית.

יצירות ידועות
-------------

* Die Ökonomie d. hebr. Sprache
* Gedächtnissrede über W. Austerlitz (1869)
* Das Öhlkrüglein (1879)
* Gedächtnissrede über SH Fischmann Rabb. zu Kecskemét (1880)
* Leichenrede an der Bahre eines Ermordeten (1865)
* Kasualreden (1910)
* Über den Selbstmord (1885)

לקריאה נוספת
------------

* Adatai a Petőfi Irodalmi Múzeum katalógusában (נתוניו במאגר המוזיאון הספרותי פטפי)
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944. 1990–2002. a VII. kötettől (1990–) sajtó alá rendezte: Viczián János
* לקסיקון יהודי הונגרי. 1929.עורך פטר אויווארי. מאיר אוסטרליץ
* Szinnyei József: Magyar írók élete és munkái I. (Aachs–Bzenszki). Budapest: Hornyánszky. 1891. (מאיר אוסטרליץ)
* מאיר אוסטרליץ באתר Arcanum

הערות שוליים
------------

1. ↑  "Elhunyt Austerlitz Mayer". *פשטי נפלו (עיתון)*. 1913-11-28.
שטח מדינת החסות מרוקו לאחר הסכם פאס
**הסכם פֶאס** (בערבית: **معاهدة فاس**; בצרפתית: **Traité de Fès**) הוא הסכם שנחתם ב-30 במרץ 1912 בעיר פאס במרוקו, בין עבד אל חפיד, סולטאן מרוקו, לבין ממשלת צרפת, ובו הוחלט על הפיכתה של מרוקו למדינת חסות צרפתית.

הרקע
----

להסכם החסות קדמו שני משברים. במשבר טנג'יר, שהתרחש בשנת 1905 בעת ביקור הקייזר וילהלם השני בטנג'יר הצהיר הקייזר כי מרוקו מדינה עצמאית, וכי השליטה הצרפתית אינה מקובלת על גרמניה אשר תובעת זכויות קולוניאליות בשטחה של מרוקו. במשבר המרוקאי השני, בשנת 1911, אף הונחתו כוחות צבא גרמניים בנמל אגאדיר שבחופי מרוקו, צעד שנחווה כמאיים, הן כלפי הקולוניה המרוקאית, והן כלפי המעצמות בריטניה וצרפת.

ההסכם
-----

בתמורה לחתימה על ההסכם ולהכרה במרוקו כמדינת חסות של צרפת, הורחבו והוגדרו גבולותיה של מרוקו, והיא קיבלה את הגנת המעצמה הצרפתית כנגד האיום הגרמני. בנוסף, הוקפאו, עם חתימת ההסכם, תביעותיה הטריטוריאליות של ספרד כלפי מרוקו, מצפון ומדרום.

הטבח ביהודי פאס בעקבות ההסכם
----------------------------

 ערך מורחב – **התריתל**  

בעקבות הסכם פאס ניסו מורדים מוסלמים לפגוע בנכסים צרפתיים שונים בעיר ומשנכשלו החלו בסדרת פרעות אנטי-יהודיות בין 17 ל-19 באפריל 1912 (ל' בניסן - ב' באייר התרע"ב), שבוע לאחר חג פסח וחגיגות המימונה.

פקיעת ההסכם
-----------

תוקפו של הסכם פאס פג רק בשנת 1956. הסכם זה, שהתאים לתחילת המאה העשרים, לא התאים לשאיפותיה הבדלניות של מרוקו לאחר תום מלחמת העולם השנייה, כאשר גרמניה פסקה מלהוות איום צבאי. אולם פירוק הסכם החסות לא היה מקובל על ממשלת צרפת. במסגרת התנגדותה לפירוק ההסכם, כפתה צרפת על סולטאן מרוקו מוחמד החמישי לצאת מתחומי ארצו לגלות, מאחר שסברה כי הצהרותיו היוו איום מדיני על ההסכם. רק בשנת 1956, לאחר מאבק מר, קיבלה מרוקו את עצמאותה המדינית, השתחררה מהסכם פאס, והסולטאן מוחמד החמישי שהוגלה קודם לכן על ידי הצרפתים, קיבל את הרשות לחזור למרוקו. עם שובו שינה את תוארו מ"סולטאן" ל"מלך" והכריז על עצמאות המדינה.

קישורים חיצוניים
----------------

ויקישיתוף מדיה וקבצים בנושא **הסכם פאס** בוויקישיתוף
**צ'וקוומה ג'וליאן "צ'וּמָה" אוֹקיקי** (באנגלית: **Chukwuma Julian "Chuma" Okeke**; נולד ב-18 באוגוסט 1998) הוא כדורסלן אמריקאי, המשחק בקבוצת אורלנדו מג'יק מליגת ה-NBA, בעמדות הסמול פורוורד והפאוור פורוורד.

קריירת תיכונים ומכללות
----------------------

אוקיקי נולד וגדל באטלנטה שבג'ורג'יה. בשנתו האחרונה בליגת התיכונים האמריקאית, 2017, זכה בתואר "שחקן העונה של ג'ורג'יה" ("Mr. Georgia Basketball"), לאחר שרשם ממוצעים של 24.4 נקודות ו-15.0 ריבאונדים למשחק עבור קבוצת "תיכון וסטלייק".

בשנת 2017 החל ללמוד באוניברסיטת אובורן אשר באלבמה. בעונתו הראשונה בקבוצת הכדורסל שלה קלע 7.5 נקודות בממוצע למשחק כשחקן ספסל, ובעונתו השנייה שימש כשחקן חמישייה קבוע, ותרם 12.0 נקודות ו-6.8 ריבאונדים למשחק. במשחק שמינית גמר טורניר אליפות המכללות, מול אוניברסיטת קרוליינה הצפונית, סבל אוקיקי מקרע ברצועה הצולבת הקדמית אשר השבית אותו ממשחק למשך שנה שלמה. על אף הפציעה, החליט לעזוב את האוניברסיטה ולהעמיד את עצמו לבחירה בדראפט ה-NBA.

קריירת משחק מקצועית
-------------------

בדראפט ה-NBA‏ 2019 נבחר אוקיקי בבחירה ה-16, על ידי אורלנדו מג'יק. בשל הפציעה, חתם אוקיקי על חוזה בקבוצה רק לקראת עונת 2020/2021, לאחר שנה של שיקום ואימונים אישיים. ב-27 המשחקים הראשונים של עונת הרוקי שלו קלע אוקיקי 4.4 נקודות בממוצע למשחק בלבד, אולם ב-18 המשחקים הנותרים הציג שיפור משמעותי, ותרם 12.8 נקודות, 4.8 ריבאונדים, 2.8 אסיסטים ו-1.5 חטיפות למשחק.

סטטיסטיקות הקריירה
------------------

### בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | אורלנדו | 45 | 19 | 25.2 | 0.417 | 0.348 | 0.750 | 4.0 | 2.2 | 1.1 | 0.5 | 7.8 |
| 2021/2022 | אורלנדו | 70 | 20 | 25.0 | 0.376 | 0.318 | 0.846 | 5.0 | 1.7 | 1.4 | 0.6 | 8.6 |
| 2022/2023 | אורלנדו | 27 | 8 | 19.2 | 0.352 | 0.302 | 0.762 | 3.6 | 1.4 | 0.7 | 0.4 | 4.7 |
| **קריירה** |  | 142 | 47 | 23.9 | 0.386 | 0.323 | 0.802 | 4.4 | 1.8 | 1.2 | 0.5 | 7.6 |

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. ↑  הסטטיסטיקות של אוקיקי בליגת המכללות, באתר sports-reference.com
2. ↑  רשימת הנבחרים בדראפט 2019, באתר basketball-reference.com
3. ↑  הסטטיסטיקות של אוקיקי ב-NBA, באתר basketball-reference.com
ב-5 בנובמבר 2009, הפסיכיאטר הצבאי המוסלמי רב-סרן נידאל חסן ביצע ירי המוני בבסיס הצבאי פורט הוד (נקרא כיום פורט קאבזוס) אשר במדינת טקסס שבארצות הברית. חסן פתח באש מנשקו האישי במגורי חיילים בבסיס ורצח באופן זה 13 בני אדם ופצע 30 אנשים נוספים. חסן נפגע מירי אנשי המשטרה הצבאית במחנה, ולאחר מכן נעצר. בעקבות הפגיעה חסן שותק מהמותניים ומטה. חסן הואשם ב-13 מקרי רצח וב-28 באוגוסט 2013 המליץ חבר מושבעים בבית משפט צבאי על עונש מוות. חסן נמצא אשם ונידון למוות ב-28 באוגוסט 2013 אך עדיין לא הוצא להורג.

פיגוע הירי בפורט הוד היה פיגוע הירי הקטלני ביותר בבסיס צבאי אמריקאי באותה העת וכמו גם זו הייתה באותה העת מתקפת הטרור הקטלנית ביותר בארצות הברית מאז פיגועי 11 בספטמבר.

מספר ימים לאחר הפיגוע נחשף בתקשורת שה-NSA היה מודע להתכתבות בין חסן לבין האימאם אנוואר אל-עוולקי באמצעות הדואר האלקטרוני, וכי עמיתיו לעבודה של חסן היו מודעים להקצנה האסלאמית הגוברת של חסן לאורך מספר שנים. הכישלון במניעת הפיגוע הוביל לכך שמשרד ההגנה האמריקני וה-FBI ערכו חקירות, והקונגרס קיים שימועים לבחינת הכישלון במניעת הפיגוע.

הממשל האמריקני דחה את הבקשות של הניצולים ושל בני המשפחה של הנרצחים לסווג את הפיגוע כפעולת טרור, או לסווג שהאירוע בוצע מאידאולוגיה איסלמיסטית. בנובמבר 2011, קבוצה של ניצולים ובני משפחה הגישה תביעה נגד הממשל האמריקני בגין רשלנות במניעת הפיגוע, וכמו גם במטרה לאלץ את הממשל האמריקני לסווג את הפיגוע כפעולת טרור. הפנטגון טען מנגד שלא אפשרי להאשים את המפגע בביצוע פעולת טרור במסגרת מערכת המשפט הצבאית וכי אם יעשו זאת הדבר עלול למנוע מהתובעים הצבאיים לקבוע בפסק הדין שחסן אשם.

המפגע
-----

 ערך מורחב – **נידאל חסן**

גלריית תמונות
-------------

* אקדח FN Five-seven אשר דומה לזה שבו השתמש חסןאקדח FN Five-seven אשר דומה לזה שבו השתמש חסן
* גופותיהם של החיילים שנהרגו בפיגוע הירי אשר מועברים באמצעות מטוס צבאי לבסיס חיל האוויר דוברגופותיהם של החיילים שנהרגו בפיגוע הירי אשר מועברים באמצעות מטוס צבאי לבסיס חיל האוויר דובר
* רס"ן נידאל חסןרס"ן נידאל חסן

ראו גם
------

* ירי המוני בארצות הברית
* הטבח בבסיס הצי האמריקני בוושינגטון - מתקפה דומה שבוצעה בבסיס צבאי
* פיגוע הירי בסן ברנרדינו (2015)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פיגוע הירי בפורט הוד** |

הערות שוליים
------------

1. ↑  "Soldier Opens Fire at Ft. Hood; 13 Dead". *CBS News*. 5 בנובמבר 2009. אורכב מ-המקור ב-5 באוקטובר 2013. נבדק ב-31 בינואר 2011. `{{cite news}}`:  (עזרה)
2. ↑  Rubin, Josh (6 באוגוסט 2013). "'I am the shooter,' Nidal Hasan tells Fort Hood court-martial". *CNN*. ארכיון מ-28 בספטמבר 2017. נבדק ב-7 באוגוסט 2013. `{{cite web}}`:  (עזרה)
3. ↑  Kenber, Billy (28 באוגוסט 2013). "Nidal Hasan sentenced to death for Fort Hood shooting rampage". *The Washington Post*. ארכיון מ-28 באוגוסט 2013. נבדק ב-22 ביולי 2022. `{{cite news}}`:  (עזרה)
4. ↑  "Army reprimands 9 officers in Fort Hood shooting". *USA Today*. 11 במרץ 2011. ארכיון מ-1 בדצמבר 2011. נבדק ב-23 באוגוסט 2017. `{{cite news}}`:  (עזרה)
5. ↑  "Terror act or workplace violence? Hasan trial raises sensitive issue", *AP*, 2013, ארכיון מ-17 בספטמבר 2013, נבדק ב-11 באוגוסט 2013 `{{citation}}`:  (עזרה)
**הנרי ויטנברג** (באנגלית: **Henry Wittenberg**‏; 18 בספטמבר 1918 – 9 במרץ 2010), היה קצין במשטרת ניו יורק ומתאבק יהודי-אמריקאי, אלוף אולימפי בעל שתי מדליות, ופעמיים ברציפות אלוף המכביה (השלישית 1950 והרביעית 1954) בהיאבקות בסגנון חופשי.

ויטנברג ניצח במהלך הקריירה שלו הוא ב-400 קרבות והפסיד רק ב-4 קרבות.

קורות חיים
----------

ויטנברג נולד בג'רזי סיטי ובבית הספר הצטיין בהיאבקות, שחייה ושחמט. בשנתו הראשונה בקולג' התחיל להשתתף בטורנירים של היאבקות והצטיין בכך. הוא לקח חלק בטורנירים של איגוד האתלטים החובבים וזכה בשמונה מהם, תוך לקיחת חלק בשלוש מאות היאבקויות וזכייה בכולן. הוא למד והתאבק בישיבה יוניברסיטי ובסיטי קולג' של ניו יורק במשך שלוש עשר שנים. הוא שימש כפרופ' לחינוך לבריאות.

### אלוף אולימפי

באולימפיאדת לונדון (1948) זכה ויטנברג במדליית זהב לאחר ניצחון בקרב הגמר על פריץ שטוקלי משווייץ. במדליית ארד זכה בנט פוליקוויסט משוודיה.

ב-1950 השתתף במכביה השלישית וזכה במדליית זהב. באולימפיאדת הלסינקי (1952) זכה ויטנברג במדליית כסף. הוא הגיע שוב לקרב הגמר, אך הפעם הפסיד לוויקינג פאל משוודיה שזכה במדליית הזהב. במדליית הארד זכה אדיל אטן מטורקיה. 

ב-1954 חזר ויטנברג לישראל וזכה במדליית זהב במכביה הרביעית.

באולימפיאדת מקסיקו סיטי (1968) שימש ויטנברג כמאמן נבחרת ההיאבקות של ארצות הברית. 

ב-1979 הוכנס שמו ליד לאיש הספורט היהודי.

קישורים חיצוניים
----------------

* הנרי ויטנברג, באתר olympedia.org
* הנרי ויטנברג, באתר United World Wrestling
* הנרי ויטנברג, באתר "Find a Grave" (באנגלית)

הערות שוליים
------------

1. ↑  היום טקס נעילת המכביה, מעריב, 20 בספטמבר 1953.
לוויין סן מרקו 1
**תוכנית סן מרקו** (באיטלקית:**Progetto San Marco** הייתה תוכנית לחקר חלל איטלקית במחצית השנייה של המאה ה-20. במסגרת התוכנית שוגרו לחלל 5 לוויינים בעזרת משגרים מתוצרת ארצות הברית. בכך איטליה הייתה המדינה השלישית שהפעילה אתר שיגור לוויינים וה-5 (אחרי ברית המועצות, ארצות הברית, קנדה ובריטניה) שבבעלותה לוויין.

היסטוריה
--------

לואיג'י ברוליו היה רב-סרן בחיל האוויר האיטלקי. בשנת 1956 הוא מונה לראש יחידת מחקר של החיל. בתפקיד זה הוא היה אחראי על תוכנית הטילים של החיל. בשנת 1961 הוא הציע לראש ממשלת איטליה להכין תוכנית לשיגור לוויין עצמאי במסגרת תוכנית לאומית. בהמשך הוא נפגש עם נציגי ארצות הברית בנושא. התוכנית אושרה על ידי ממשלת איטליה באוקטובר 1961 ונחתם הסכם עם נאס"א ב-31 במאי 1962. בהתאם להסכם ארצות הברית הייתה אמורה לספק משגר ולאמן צוותים איטלקים בהפעלתו. איטליה תתכנן ותבנה את הלוויין ותהיה אחריות על השיגור ובקרת טיסה.

השיגור הראשון בוצע ממתקן הטיסות וולופס שבארצות הברית ובוצע על ידי צוות איטלקי לאחר קבלת הדרכה. יתר השיגורים בוצעו ממרכז חלל זה הוקם על אסדת קידוח מתגבהת שסופקה על ידי חברת ENI האיטלקית. היא הוקמה על ידי חוף של קניה. בשנת 2004 אחריות על האתר הועברה לסוכנות החלל האיטלקית שמו שונה ל"מרכז החלל ברוליו".

הלוויין הראשון "סן מקרו 1" תוכנן ונבנה באיטליה ומשקלו היה 115 ק"ג. הוא שוגר לחלל בדצמבר 1964. במאי 1962 הוא נפגע מניסוי גרעיני בגובה רב שבוצע על ידי ארצות הברית והפסיק לפעול.

הלוויין "סן מרקו 2" היה הלוויין הראשון ששוגר מ"מרכז החלל ברוליו". משלקו היה 130 ק"ג. הוא שוגר באפריל 1967 ופעל עד לאוגוסט אותה שנה.

הלוויין "סן מרקו 3" היה הלוויין השלישי שתוכנן ונבנה באיטליה. הוא שוגר בשנת 1971. משקלו היה 163 ק"ג. הוא פעל עד לנובמבר 1971 וביצע מדידות שונות הקשורות לאטמוספירה.

הלוויין "סן מרקו 4" היה הלוויין הרביעי שתוכנן ונבנה באיטליה. הוא שוגר בשנת 1974. משקלו היה 164 ק"ג. הוא ביצע מדידות שונות הקשורות לאטמוספירה.

הלוויין "סן מרקו D/L" היה הלוויין החמישי שתוכנן ונבנה באיטליה. הוא שוגר בשנת 1988. משקלו היה 273 ק"ג. הוא ביצע מדידות שונות הקשורות עם פעילות השמש והשפעתה על האטמוספירה.

רשימת לוויינים
--------------

כל השיגורים בוצעו על ידי משגר מדגם "סקאוט".

|  |  |  |
| --- | --- | --- |
| תאריך שיגור | חללית | תיאור |
| 15 בדצמבר 1964 | סן מרקו 1 | שיגור בוצע ממתקן הטיסות וולופס. חקר יונוספירה |
| 26 באפריל 1967 | סן מרקו 2 | חקר אטמוספירה |
| 24 באפריל 1971 | סן מרקו 3 | חקר אטמוספירה |
| 18 בפברואר 1974 | סן מרקו 4 | חקר אטמוספירה |
| 25 במרץ 1988 | סן מרקו D/L | חקר אטמוספירה והשפעת פעילות השמש |

קישורים חיצוניים
----------------

ויקישיתוף מדיה וקבצים בנושא **תוכנית סן מרקו** בוויקישיתוף
* מידע על הלווויינים
**הרידינג ג'** היא להקת רוק ישראלית שפעלה מסוף שנות השמונים ועד תחילת המילניום.

היסטוריה
--------

הלהקה הוקמה בשנת 1988 על ידי עמירם בן צבי ועופר שמואלי במהלך שירותם הצבאי במחנה שבטה, אליהם הצטרפו אחיו של עופר, אסף וגלעד, ליאור חייט (הגרזן) ואורי אפריים.

הלהקה פרצה מתוך סצנת רוק השוליים התל אביבית של מועדוני "קולנוע דן", "הפינגווין" ו"רוקסן". חבריה היו פליטי הרכבי אינדי רוק בשם: אירוזיה, מונולוג, הפגיון, פריפריה ועוד.

הלהקה זכתה בתחרות רוק ירוק בשנת 1990, ותחרות טלרוק בפילבוקס בחולון בשנת 1991. נמנתה עם להקות הבית של מועדון רוקסן, והופיעה בפאבים ומועדונים קטנים.

אלבום הבכורה של הלהקה בשם "מנגנת באך" ראה אור בשנת 1992 בהוצאת פונוקול ובהפקתו המוזיקלית של אייל קצב. מתוך האלבום התפרסם שיר הנושא "מנגנת באך", שנכתב על ידי ברוך פרידלנד ועופר שמואלי היה הלהיט הגדול של הלהקה (השיר צעד במצעד הפזמונים העברי השבועי של רשת ג' במשך 25 שבועות, ובשיאו הגיע למקום שלישי). את השיר ליווה קליפ שהופק על ידי חברת מתב ובו השתתפה איילת זורר. הקליפ זכה בפרס בפסטיבל הסרטים בחיפה. שיר נוסף שהצליח מהאלבום היה "חזרה מפריז".

ב 1993 פרש אורי אפריים לטובת לימודים ואת עמדת המיקרופון נטלו בן צבי ושמואלי.

ב-1995 הוציאה הלהקה את אלבומה השני "כיוון החילזון" בהפקת אלכס ברק קוקני הפקות, בהפצה של NMC והפקתם המוזיקלית של מני בגר וליאור טבת. מתוכו האלבום התפרסמו השירים ״שמש בשמיים״, ״רוקדת בחושך״ ו״הכי טוב בעולם״ שהיו להיטים במצעדים וזכו להד תקשורתי.

הלהקה התארחה בתוכניתו של יאיר לפיד "סוגרים שבוע" ונטלה חלק בתוכניות אירוח בולטות מהתקופה דוגמת זו של דן שילון. כמו כן הלהקה הופיעה בפסטיבל ערד, בעיר הנוער ובעוד מספר מופעי חוצות.

ב-1997 פרש הגיטריסט ליאור חייט והוחלף על ידי רונן זל.

ב-2000 הוציאה הרידינג ג' אלבומה השלישי "עד סוף הלילה" דרך חברת LA4 של ישי אמיר, בהפקתם המוזיקלית של טל טרייביש ואסף שמואלי.

לאחר צאת אלבומם השלישי, הוציאו מספר סינגלים שלא זכו להצלחה ולאחר מספר הופעות מצומצם התפרקה הלהקה.

עופר שמואלי הוציא אלבום סולו בשם "קסיופאה" ב-2004, הופיע בבארבי התל אביבי, פרש מפעילות מוזיקלית והפך לאיש עסקים. חברי הלהקה לשעבר המשיכו לנגן כחלק מלהקת הליווי של צביקה פיק, חלקם ב פרויקט של עידן רייכל, תופעת דופלר ועוד.

דיסקוגרפיה
----------

* מנגנת באך (1992)
* כיוון החילזון (1995)
* עד סוף הלילה (2000)

קישורים חיצוניים
----------------

* הרידינג ג', באתר MOOMA (בארכיון האינטרנט)

הערות שוליים
------------

1. ↑  יואב בירנברג, להקת הכפר, חדשות, 20 באוגוסט 1992
2. ↑  עמית שהם, אפרים, חזור לאספסת, חדשות, 1 בנובמבר 1990
3. ↑  טלרוק - הרידינג ג', מעריב, 5 ביולי 1991
4. ↑  עמית שהם, תקליט - הלהקה של סדאם, חדשות, 8 בספטמבר 1992
5. ↑  על המדף: 5 דיסקים חדשים, באתר ynet, 16 ביולי 2004
6. ↑   עופר שמואלי געגועים ליום אחר, לונדון את קירשנבוים, סרטון בערוץ "אסף שמואלי Asaf Shmueli", באתר יוטיוב (אורך: 06:39)
ראש ממשלת אוסטרליה המערבית, כרמן לורנס ב-1990
**כרמן מארי לורנס** (באנגלית: **Carmen Mary Lawrence**; נולדה ב-2 במרץ 1948) היא פוליטיקאית אוסטרלית לשעבר. היא כיהנה כראש ממשלת אוסטרליה המערבית והאישה הראשונה שהייתה ראש ממשלה באחת ממדינות אוסטרליה.

לאחר שעזבה את הפרלמנט של אוסטרליה המערבית לורנס נבחרה להיות חברה בבית הנבחרים האוסטרלי.

לורנס נבחרה הייתה האדם הראשון שכיהן כנשיא הפדרלי של מפלגת הלייבור האוסטרלית ב-2003. היא פרשה מהפרלמנט בנובמבר 2007.

ראשית חייה
----------

כרמן לורנס נולדה בנורת'האם שבמחוז החקלאי של אוסטרליה המערבית, ובילתה את ילדותה המוקדמת בעיירות גוטהה ודונגארה.

היא הייתה אחת משבעת ילדיהם של ארנסט ריצ'רד לורנס, חקלאי, ואשתו מרי נורמה (לבית ווטסון).

מגיל שש היא התחנכה בבתי ספר קתוליים שונים: מנזר מריאן במוראווה; דומיניקן ליידיס בדונאגרה ובסנטה מריה קולג' שבאטדייל. שממנו היא נרשמה ללימודים גבוהים בשנת 1964.

בין 1965–1968 למדה לורנס תואר ראשון בפסיכולוגיה באוניברסיטת אוסטרליה המערבית שבפרת'. היא סיימה תואר ראשון בהצטיינות והשלימה תואר שלישי ב-1983. במהלך לימודיה זכתה בפרסים רבים, ביניהם פרס JA Wood בשנת 1968.

היא למדה באוניברסיטת מלבורן בשנים 1971–1972, ואז היא הדריכה והרצתה במכון לטכנולוגיה של אוסטרליה המערבית (WAIT) בשנים 1973–1978 והייתה מרצה בפקולטה לרפואה באוניברסיטת מערב אוסטרליה מ-1979 עד 1983. במהלך תקופה זו היא המשיכה עם מחקר לתואר שני, לאחר שזכתה בשתי מלגות ללימודי דוקטורט בפסיכולוגיה, וקיבלה את הדוקטורט בשנת 1983, על עבודת הדוקטורט שלה על תגובות אימהיות לבכי תינוקות.

משנת 1983 ועד לבחירתה לפרלמנט בשנת 1986, לורנס הועסקה ביחידת המחקר וההערכה של אגף השירותים הפסיכיאטריים של משרד הבריאות במערב אוסטרליה.

קריירה פוליטית
--------------

בשנות השמונים של המאה ה-20 הצטרפה לורנס למפלגת הלייבור האוסטרלית. היא התמודדה ללא הצלחה על מושבו של איסט מלוויל בבחירות 1983 נגד חבר המפלגה הליברלית של אוסטרליה אנתוני טרת'ואן, אך הצליחה יותר ב-1986. בפברואר 1988 התמנתה לשרת החינוך ושנה לאחר מכן קיבלה את התיק הנוסף של ענייני הילידים.

כאשר הפרמייר פיטר דואודינג הודח מתפקידו בפברואר 1990, כרמן לורנס הייתה לראש ממשלת אוסטרליה המערבית וכן כיהנה בנוסף לכך כשרת האוצר והשרה לניהול המגזר הציבורי.

ממשלתה הובסה בבחירות בפברואר 1993, ולאחר מכן שימשה כמנהיגתה של האופוזיציה במשך שנה אחת לפני שהתפטרה, ובמרץ 1994 נבחרה לפרלמנט אוסטרלי.

מיד עם כניסתה לבית הנבחרים האוסטרלי היא נבחרה להיות שרה בממשלתו של פול קיטינג והחזיקה בתיקי שירותי האנוש והבריאות וכן בסיוע לראש הממשלה לענייני של נשים, עד שהממשלה נפלה במרץ 1996. ב-21 בפברואר 1997 הואשמה לורנס בעדות שקר. לימים זוכתה מהאשמה זו.

ראו גם
------

* פוליטיקה של אוסטרליה

קישורים חיצוניים
----------------

ויקישיתוף מדיה וקבצים בנושא **כרמן לורנס** בוויקישיתוף
* כרמן לורנס, באתר אנציקלופדיה בריטניקה (באנגלית)

הערות שוליים
------------

1. ↑  About Carmen Lawrence - a brief biography

|  |  |
| --- | --- |
| בקרת זהויות עריכת הנתון בוויקינתונים | 
* AWR: AWE0238b
* GND: 171429184
* ISNI: 0000 0000 6404 0029
* LCCN: nb2007011725
* Trove: 508700
* VIAF: 63535278
* WorldCat: lccn-nb2007011725

 |
**סקוט ג'. זובריסט** (באנגלית: **Scott J. Zobrist**) הוא קצין בדימוס בדרגת מייג'ור גנרל בחיל האוויר של ארצות הברית. שירת כמפקד חיל האוויר התשיעי.

ביוגרפיה
--------

זובריסט סיים ב-1986 תואר ראשון בהנדסת אווירונאוטיקה מאוניברסיטת דרום קליפורניה והתגייס לחיל האוויר של ארצות הברית. 

שירת כטייס F-16 פייטינג פלקון בבסיסים בארצות הברית, גרמניה ובאיטליה. בשנים 2002–2003 פיקד על טייסת הקרב 421. לאחר לימודים במכללת המלחמה של הצי שימש ראש מחלקת תוכנית בפיקוד הקרב של חיל האוויר. ביוני 2005 מונה למפקד להק המבצעים 31 בבסיס אביאנו שבאיטליה. ביולי 2007 מונה לקצין אג"ם של פיקוד כוחות ארצות הברית ביפן. ביוני 2009 מונה למפקד כנף הקרב 388 המוצבת בבסיס חיל האוויר היל ביוטה. 

באפריל 2011 מונה למפקד כנף הקרב 31 בבסיס אביאנו באיטליה וקודם לדרגת בריגדיר גנרל. במהלך שירותו כמפקד הכנף הוחלט להחזיר לשירות בבסיס קצין שהורשע בהטרדה מינית, זובריסט מחה על צעד זה בפני מפקד חיל האוויר השלישי של ארצות הברית, לוטננט גנרל קרייג פרנקלין, אך ללא הועיל. כשהפרשה התפרסמה נאלץ פרנקלין לפרוש מתפקידו. 

במאי 2013 מונה זובריסט לראש אגף תכנון, תוכנית ודרישות בפיקוד הקרב. במהלך תפקיד זה קודם לדרגת מייג'ור גנרל. באפריל 2015 מונה לסגן מפקד כוחות האוויר בפיקוד מרכז של ארצות הברית. במאי 2016 מונה למפקד חיל האוויר התשיעי של ארצות הברית, הוא שירת בתפקיד עד יוני 2019. 

במהלך שירותו צבר מעל 2,500 שעות טיסה על מטוסי F-16 פייטינג פלקון, T-38 טאלון ו-T-37 טוויט.

זובריסט בעל תואר שני במינהל ציבורי מאוניברסיטת המדינה טרוי, בוגר המכללה לפיקוד ומטה של חיל האוויר, בעל תואר שני בלימודי ביטחון לאומי ואסטרטגיה ממכללת המלחמה של הצי ובוגר תוכנית הבכירים של אוניברסיטת הרווארד.

קישורים חיצוניים
----------------

* ביוגרפיה באתר חיל האוויר של ארצות הברית
**פרנסיסקו סנטוס דה סילבה ג'וניור** (בפורטוגזית: **Francisco Santos da Silva Júnior**; נולד ב-18 בינואר 1992) הוא כדורגלן מגינאה ביסאו המשחק בעמדת הקשר בספסי ספאנטו ג'ורג'.

קריירת מועדונים
---------------

ג'וניור התחיל את הקריירה שלו במחלקת הנוער של בנפיקה דה ביסאו המקומית. עד מהרה, ג'וניור עורר עניין בקרב שלושת מועדוני הכדורגל הגדולים בפורטוגל: פורטו, ספורטינג ליסבון ובנפיקה ליסבון, אליה הצטרף בגיל 15.

בשנת 2011 הושאל ללייריה, אך לא זכה לדקות משחק במדיה. בהמשך, הצטרף לאימוני מנצ'סטר סיטי, דבר שנעשה ללא ידעתם של אנשי בנפיקה. לבסוף, סיטי שחררה את ג'וניור מאימוניה ופיצתה את בנפיקה ב-1.5 מיליון אירו.

בפברואר 2012 ג'וניור חתם באברטון מהפרמייר ליג. ב-25 בספטמבר 2012, ג'וניור ערך את הופעת הבכורה שלו בקבוצה בהפסד 2-1 ללידס יונייטד.

ב-1 בספטמבר 2013, ג'וניור הושאל לויטסה ארנהם מליגת העל ההולנדית. ב-22 בספטמבר, ג'וניור ערך את הופעת הבכורה שלו בקבוצה בניצחון 0-3 נגד זוולה. בהמשך, ג'וניור נפצע בברכו ושוחרר מהקבוצה.

בפברואר 2014 הושאל לסטרומסגודסט מליגת העל הנורווגית, בה שיחק עד אוגוסט 2014. ב-26 במרץ 2015, ג'וניור הצטרף לפורט וילה מהפוטבול ליג הראשונה.

ביולי 2015, ג'וניור חתם בויגאן את'לטיק. ב-8 באוגוסט 2015, ג'וניור ערך את הופעת הבכורה שלו בקבוצה בהפסד 2-0 לקובנטרי סיטי. בדצמבר, חזר לאברטון.

בפברואר 2016, ג'וניור שוחרר מאברטון וחזר לקדנציה שנייה בסטרומסגודסט, בה חתם לשנתיים. בעונת 2016, רשם 20 הופעות וכבש שער אחד. בנוסף, הורחק פעמיים במהלך העונה.

ב-14 בדצמבר 2018, ג'וניור חתם בונדסיסל מליגת העל הדנית לשנתיים וחצי.

ב-2 באוגוסט 2019, ג'וניור חתם בהפועל חיפה מליגת העל. ב-1 ביוני 2020, ג'וניור שוחרר מהמועדון.

ב-12 באוקטובר 2020, ג'וניור חתם בגז מתאן מדיאש מליגת העל הרומנית.

במאי 2022 חתם בספסי ספאנטו ג'ורג', אליה הצטרף בסיום העונה.

קריירה בינלאומית
----------------

בצעירותו, שיחק ג'וניור בנבחרות הצעירות של פורטוגל. בפברואר 2012, ג'וניור זומן לנבחרת גינאה ביסאו לקראת המשחק נגד קמרון.

ב-14 בינואר 2017, ג'וניור ערך את הופעת הבכורה שלו בנבחרת בתיקו 1-1 נגד גבון. ג'וניור נכלל בסגל הנבחרת לקראת גביע אפריקה לאומות 2017.

ב-25 במרץ 2019 הודיע על פרישה מהנבחרת.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  דורון בן דור, ‏פרנסיסקו ג’וניור חתם לעונה אחת בהפועל חיפה, באתר ONE‏, 2 באוגוסט 2019
2. ↑  גידי ליפקין, ‏הפועל חיפה סגרה עם השחקנים הזרים, חוץ מג'וניור, באתר ONE‏, 31 במאי 2020

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פרנסיסקו ג'וניור"**.
**קווין פורד** (באנגלית: **Kevin Anthony Ford**;‏ נולד ב-7 ביולי 1960, פורטלנד אינדיאנה) הוא היה אסטרונאוט בתוכנית מעבורות החלל של נאס"א. הוא היה מפקד משלחת מס' 34 לתחנת החלל הבין-לאומית.

ביוגרפיה
--------

קווין פורד נולד בפורטלנד, אינדיאנה. לאחר לימודי בית ספר הוא התחיל ללמוד באוניברסיטת נוטרדאם ובשנת 1982 קיבל ממנה תואר ראשון בהנדסת אווירונאוטיקה. בהמשך הוא קיבל תואר שני ביחסים בינלאומיים מאוניברסיטת טרוי בשנת 1989, תואר שני בהנדסת אווירונאוטיקה מאוניברסיטת פלורידה בשנת 1994 ותואר שלישי במדעי החלל ממכון לטכנולוגיה של חיל האוויר בשנת 1997.

בשנת 1982 פורד התגייס לחיל האוויר של ארצות הברית ובשנת 1984 סיים קורס טיס. הוא היה טייס "מקדונל דאגלס F-15 איגל" ובין היתר שירת בגרמניה ואיסלנד. בשנת 1990 הוא סיים קורס לטייסי ניסוי בבסיס חיל האוויר אדוארדס.

ניסיון טיס של פורד מסתכם בכ-6,100 שעות.

שירות בתחום החלל
----------------

בשנת 2000 פורד נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

באוגוסט 2009 פורד טס לחלל כטייס משימה ב-STS-128 במעבורת החלל דיסקברי (פרדריק סטרקו היה מפקד צוות). משימה זו נועדה לחדש את האספקה בתחנת החלל הביו-לאומית בעזרת המודול הלוגיסטיקה הרב תכליתי "לאונרדו", להביא מקפיא נוסף לניסויים מדעיים, מסילת כושר חדשה, ומערכת לבקרת בריאות של צוות התחנה. הצוות החליף מכל אמוניה ריק על התחנה ושם במקומו מכל מלא. 

באוקטובר 2012 פורד היה מומחה משימה של טיסה סויוז TMA-06M (אולג נוביצקי היה מפקד טיסה). הצוות הצטרף למשלחת מס' 33 לתחנת החלל הבין-לאומית בפיקוד של סוניטה ויליאמס. כאשר המשלחת עזבה את תחנת החלל, פורד היה מפקד משלחת מס' 34 לתחנת החלל הבין-לאומית. הוא חזר לכדור הארץ במרץ 2013.

פורד פרש מנאס"א בשנת 2016.

לאחר שירות בנאס"א
-----------------

בשנים 2016/17 פורד היה מלמד במכון למדע וטכנולוגיה בטרונדהיים, נורווגיה.

בשנת 2018 הוא חזר לארצות הברית והיה טייס ב-United airlines. הוא פרש בשנת 2022 ומאז מועסק כיועץ לנאס"א.

קישורים חיצוניים
----------------

ויקישיתוף מדיה וקבצים בנושא **קווין פורד** בוויקישיתוף
* ביוגרפיה
* ביוגרפיה באתר נסא"א
**ג'וזף וייצנבאום** (באנגלית: **Joseph Weizenbaum**,‏ 8 בינואר 1923 – 5 במרץ 2008) היה מדען מחשב אמריקאי יהודי ממוצא גרמני, פרופסור ב-MIT.

חייו
----

וייצנבאום נולד בברלין בשנת 1923. בגיל 13 נמלט עם משפחתו מגרמניה הנאצית, והיגר לארצות הברית. בשנת 1941 החל ללמוד מתמטיקה באוניברסיטת ויין שבדטרויט. ב-1942 התגייס לחילות האוויר של צבא ארצות הברית ושירת כמטאורולוג. לאחר תום המלחמה חזר לאוניברסיטה, סיים תואר ראשון במתמטיקה בשנת 1948 ותואר שני ב-1950. הוא המשיך כעוזר מחקר באוניברסיטה, עבד על מחשבים אנלוגיים וסייע בבניית מחשב ספרתי. בשנת 1956 עבד בחברת ג'נרל אלקטריק על מחשב חלוצי לקריאת תווים מגנטית.

בשנת 1964 הצטרף לסגל של MIT. ב-1966 פיתח את **אלייזה**, תוכנה אינטראקטיבית המדמה טיפול פסיכותרפי. "אלייזה" קיבלה את שמה מאלייזה דוליטל, הדמות ממחזהו של ג'ורג' ברנרד שו "פיגמליון", שלומדת לדבר במבטא של המעמד הגבוה. התוכנית קיימה דיאלוג עם מטופל באמצעות הצגת הצהרות שכותב המטופל כשאלות והפנייתן אליו. למשל, התגובה ל"כואב לי הראש" יכולה להיות "למה אתה אומר שכואב לך הראש?" והתגובה ל"אמי שונאת אותי" יכולה להיות "מי עוד במשפחתך שונא אותך?"

בשנת 1976 יצא לאור ספרו רב ההשפעה Computer Power and Human Reason, שבו הציג את עמדתו לפיה ייתכן פיתוח של בינה מלאכותית, אך אין לתת למחשב לקבל החלטות חשובות, משום שלעולם יחסרו בו תכונות אנושיות כמו חמלה. הוא הבחין בין החלטה לבחירה - החלטה היא פעילות חישובית שניתן לתכנת, ואילו בחירה היא תוצאה של הפעלת שיקול דעת. היכולת לבחור, שכוללת גם רגשות, היא שעושה אותנו אנושיים.

יצר את שפת התכנות SLIP.

בשנת 1996 היגר לברלין, והתגורר סמוך לשכונת ילדותו. בשנת 2007 הופק בגרמניה סרט תיעודי על אודותיו. הוא מופיע גם בסרט התיעודי Plug & Pray שהופק לאחר מותו.

וייצנבאום נפטר בשנת 2008 ונטמן בבית הקברות היהודי בברלין. בשנת זו נוסד פרס וייצנבאום (אנ') על שמו. אשר מוענק כל שנתיים ל"חוקר אשר תרם משמעותית לנושאי המידע והאתיקה בתחום המיחשוב על ידי מחקרו, עבודתו, שירותו או חזונו".

קישורים חיצוניים
----------------

ויקישיתוף מדיה וקבצים בנושא **ג'וזף וייצנבאום** בוויקישיתוף

* ג'וזף וייצנבאום, באתר פרויקט הגנאלוגיה במתמטיקה
* ג'וזף וייצנבאום, באתר dblp

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279481105171
* BIBSYS: 90355126
* BnF: cb133376184 (data)
* CANTIC: a11620626
* CiNii: DA01372587
* dblp: 64/306
* GND: 118820591
* ISNI: 0000 0001 1642 9790
* LCCN: n85806359
* LNB: 000139406
* MGP: 81482
* NDL: 00460542
* NKC: mzk2002156752
* NLA: 35598687
* NLK: KAC199629611
* NSK: 000073145
* NTA: 070396868
* RERO: 02-A003966255
* SNAC: w64f1s9g
* SUDOC: 03580310X
* VIAF: 52486307
* WorldCat: lccn-n85806359

 |
**הבליינים** הייתה להקת רוק ישראלית שהוקמה בשנת 2001. הלהקה הורכבה משניים מיוצאי להקת הרוק זקני צפת: מאור כהן ואורן לוטנברג.

היסטוריה
--------

שיתוף הפעולה בין לוטנברג לכהן, שהופסק לאחר שלוטנברג עזב את זקני צפת ב-1994, חודש ב-2001 עם הקמתו של הצמד "הבליינים". הסינגל הראשון יצא בנובמבר של אותה שנה ונקרא "בטלפון", וסגנונו ההומוריסטי הזכיר לרבים את זקני צפת ויצר ציפיות רבות, שמומשו ב-2003 לאחר שנתיים של הופעות. האלבום נקרא "שירים של מלחמות" ושני הסינגלים הבאים, "שוביניסט" ו"גולה גולה", זכו להצלחה. "שוביניסט" ו"אל תאמר לי לא" הם השירים היחידים באלבום שבהם לוטנברג שר. עוד ניגנו באלבום בין השאר יוצא זקני צפת תום מוכיח, פיטר רוט וז'אן פול זימבריס.

השיר "השד" כולל הופעת אורח של ברי סחרוף. עוד יצאו כסינגלים: "איש אחר", "הכל יכול" (שזכה גם לגרסת כיסוי של פאר טסי) ו"אתה חייב". כמעט כל השירים כוללים נגיעות של מוזיקה אלקטרונית.

הלהקה התפרקה בשנת 2003.

אלבומים
-------

* שירים של מלחמות (2003)

קישורים חיצוניים
----------------

* הבליינים, באתר Discogs (באנגלית)
* הבליינים, באתר Tab4u
* הבליינים, באתר MOOMA (בארכיון האינטרנט)

| מאור כהן |
| --- |
| אלבומי סולו | טוב לנו יחד • פרחי הרע - מאור כהן שר בודלר • החופש הגדול • אולי? • מקום שקוף |
| הרכבים | זקני צפת • הזבובים • צמד ראות • הבליינים • ישראלים/פעולה/סקס |
| קומדיה | מסודרים • חיות פשע • ארץ נהדרת • חצי טון ברונזה • הפרלמנט |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313281405171

 |
**רותם משה** **קלר** (נולד ב-9 בנובמבר 2002) הוא כדורגלן ישראלי המשחק בעמדת המגן השמאלי בבני סכנין מליגת העל, בהשאלה ממכבי נתניה.

קריירת מועדונים
---------------

קלר נולד וגדל בחדרה שבישראל. החל את צעדיו הראשונים בכדורגל בקבוצת הילדים של הפועל חדרה, וכעבור כשנתיים הצטרף לזו של מכבי נתניה.

ב-15 ביוני 2020 ערך את הופעת הבכורה שלו בקבוצה הבוגרת של מכבי נתניה ובליגת העל, בהפסדה הביתי 1–3 לטובת בני יהודה תל אביב. עונה לאחר מכן, היה כמו כן חלק מהסגל הבוגר של מכבי נתניה, עמה רשם 18 הופעות בליגת העל.

ב-25 בינואר 2022, הושאל לדיושג'ר(אנ') מליגת המשנה ההונגרית, עד לסיום העונה עם אופציה לרכישתו במידה והמועדון יעלה לליגת העל ההונגרית.

ב-1 בפברואר 2023, הושאל להפועל חדרה מליגת העל הישראלית.

ב-6 באוגוסט 2023, הושאל לבני סכנין מליגת העל הישראלית.

נבחרות ישראל
------------

בשנים 2017–2018 שיחק בנבחרות הנערים עד גיל 16 ועד גיל 17 של ישראל.

חיים אישיים
-----------

התגייס לצה"ל, על תקן ספורטאי פעיל בלבד.

ברשותו גם דרכון הונגרי, דרך סבתו.

תארים
-----

מכבי נתניה
* גביע הטוטו (ליגת העל): 2022/2023

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. 1 2
2. ↑  מוטי פשכצקי, ‏דיושגיור הגישה לנתניה הצעה על רותם קלר, באתר ערוץ הספורט, 25 בינואר 2022
3. ↑  רענן ברנובסקי‏, בילנקי חתם רשמית במכבי נתניה, קלר הושאל לחדרה, ברקו שוחרר, באתר וואלה!‏, 31 בינואר 2023
4. ↑  בדרך לדוחא: רותם קלר סיכם בבני סכנין - ערוץ הספורט, באתר Sport5.co.il - אתר ערוץ הספורט, ‏2023-08-03
5. 1 2  מוטי פשכצקי, *הסתכלתי על מרסלו, ורציתי להיות כמוהו* - Sport 5, באתר ערוץ הספורט, ‏2022-04-18

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רותם קלר"**.
הדמיה תלת־ממדית של מולקולת כלורופורם
כלורופורם, איור דו־ממדי
**כלורופורם** (Chloroform), הידוע גם בשמות **טריכלורומתאן** (Trichloromethane) ו**מתיל טריכלוריד** הוא תרכובת אורגנית, נוזל חסר צבע, נוסחתו הכימית היא CHCl3 ומסתו המולרית היא 119.4 גרם למול. לחץ האדים בטמפרטורת החדר הוא 120kPa והוא מתאדה בקלות.
הכלורופורם אינו דליק כשלעצמו, אך כאשר הוא מעורבב עם חומרים דליקים הוא בוער.

הכלורופורם נמצא במשפחת החומרים המסווגים כמזהמים סביבתיים הידועים כטריהלומתאנים(אנ') (מתאן עם שלושה הלוגנים מחוברים אליו). כלורופורם ידוע גם כחומר מסרטן.

היסטוריה
--------

הכלורופורם נתגלה ביולי, 1831 על ידי המדען האמריקאי סמואל גת'רי (אנ') (1782-1848), ונתגלה בנפרד כמה חודשים לאחר מכן על ידי מדען צרפתי ומדען גרמני, יוג'ין סוביראן(אנ') ויוסטוס פון ליביג.
הכלורופורם קיבל את שמו ב-1834.

בשנת 1847 השתמשו לראשונה בכלורופורם כסם מרדים במהלך לידה. מאז עלה במהירות השימוש בכלורופורם כסם הרדמה בניתוחים באירופה.
בארצות הברית, החליף הכלורופורם את האתר כמרדים עיקרי בתחילת המאה ה-20, אך עד מהרה הופסק השימוש בו עקב רעילותו והאתר הוחזר לשימוש.
עד היום נרשם שימוש באתר במדינות מתפתחות בגלל מחירו הזול והשימוש הבטוח, יחסית, בו.
נעשה ניסיון להשתמש בתרכובת טריכלורואתילן כתחליף לכלורופורם כחומר מרדים אך גם הוא התגלה כרעיל.

הפקה
----

הכלורופורם מיוצר בתעשייה על ידי חימום לטמפרטורות של 400–500 מעלות צלזיוס של תערובת של כלור וחד כלורו מתאן (אנ') (הידוע גם כ-כלורומתאן, נוסחה כימית CH3Cl) או על ידי תערובת של כלור ומתאן.
בטמפרטורה כזו, כלור (Cl2) הופך לשני רדיקלים של כלור, ותהליך זה גורם למתאן או לכלורומתאן להפוך לתרכובות בעלות יותר אטומי כלור:

CH4 + Cl2 → CH3Cl + HCl
CH3Cl + Cl2 → CH2Cl2 + HCl
CH2Cl2 +Cl2 → **CHCl3** + HCl
התוצרים של התגובות הללו הם תערובת של כלורומתאנים (חד כלורומתאן, דיכלורומתאן וטריכלורומתאן [כלורופורם]).

שימושים
-------

בסוף המאה ה-19 ובתחילת המאה ה-20, השימוש העיקרי בכלורופורם היה סם הרדמה נשאף, אך חומרי הרדמה הרבה יותר בטוחים החליפו אותו עד מהרה.
השימוש העיקרי של הכלורופורם כיום הוא יצור גזי פריאון ובמיוחד כלורודיפלואורומתאן (אנ') (הידוע גם כ- R-22).

כמויות יותר קטנות של כלורופורם משמשות כממסים בתעשיית התרופות וגם בתעשיית הצבעים
והדברה.
כממס, הכלורופורם משמש גם לחבר פיסות של זכוכית אקרילית (פרספקס בשמו המסחרי).
הכלורופורם הוא אחד הממסים היעילים ביותר להמסת אלקלואידים.

הכלורופורם מגיב עם נתרן הידרוקסידי ליצירת דיכלורוקרבן (אנ').

כלורופורם שמגיב עם דאוטריום (מים כבדים) יוצר את החומר CDCl3(אנ'), הממס הידוע ביותר לשימוש בספקטרוסקופיית NMR.

בתהליך CHIP הכלורופורם יחד עם פנול, משמש להפרדת החלבונים מן ה-DNA.

בתרבות פופולרית
---------------

בסרטים, לרוב אפשר לראות ממחטות עם כמה טיפות של כלורופורם הופכות אדם בשאיפה קצרה לחסר הכרה. במציאות נדרשות יותר ממעט טיפות כדי לגרום לאדם אובדן הכרה.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **כלורופורם** |
| ויקישיתוף תמונות ומדיה בוויקישיתוף: **כלורופורם** |

‏

* ההיסטוריה של השימוש בכלורופורם להרדמה, ב- general-anaesthesia.com (באנגלית)
* כרטיס בטיחות בינלאומי מספר 0027, ב- ilo.org (באנגלית)
* מידע נוסף על כלורופורם, ב- bbc.co.uk (באנגלית)
* כלורופורם, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285616305171
* BnF: cb12430403w (data)
* GND: 4123008-5
* LCCN: sh85024563
* NKC: ph273307

 |
שגיאות פרמטריות בתבנית:נק"ל   
פרמטרים [ שנות שירות ] לא מופיעים בהגדרת התבנית 

**מקלע M249** הוא מקלע קל מתוצרת בלגיה וארצות הברית. הנשק עצמו הוא גרסה אמריקאית למקלע FN Minimi ונמצא בשימוש נרחב בצבא ארצות הברית.

שימוש
-----

הנשק, שתוכנן עוד ב-1976, נכנס לשירות בשנת 1984. הנשק נבחר מכיוון שהיה מדויק יחסית, וכן קל ונייד יותר מן המאג 7.62 מ"מ (המשרת גם הוא בצבא ארצות הברית, תת-הציון M240). הבחירה ב-M249 הייתה חלק משינוי תפישה בצבאות נאט"ו, בה לוחם חיל הרגלים צויד במקלע קל יותר בקליבר 5.56 מ"מ (שעד אז שימש בעיקר רובי סער דוגמת רובה M-16) שסווג כ-SAW (ראשי תיבות של Squad Automatic Weapon) ואילו המאג הכבד יותר הועבר לרמת המחלקה ושימש בעיקר על גבי כלי רכב, כגון ה-HMMWV, או על גבי טנקים ונגמ"שים, בהם משקלו הרב לא מהווה חיסרון. על המקלע נמתחה ביקורת כי היה לא אמין ונטה להיתקע בתדירות גבוהה בתנאי מדבר בגלל החול. בנוסף, מאחר שתוכנן כמעין מאג מוקטן, הנוקר שלו נטה להישבר. במלחמת עיראק (2003) מקלעים רבים נתבלו ונשברו, וחיילים העידו שחלקם הוחזקו באמצעות איזולירבנד ואמצעים מאולתרים אחרים.

המינימי שירת תקופה מסוימת במספרים קטנים גם בצה"ל, בעיקר בגזרת דרום לבנון ורצועת הביטחון, אך הוחלף בשנת 1997 במקלע הנגב הישראלי שהפך למקלע הקל הסטנדרטי של חיל הרגלים. הנגב עלה על המינימי בביצועיו, אך בעיקר בעמידותו ואמינותו, אך גם בנגב היו לא מעט מעצורים.

מלחמות
------

* הפלישה האמריקאית לפנמה
* מלחמת המפרץ
* מלחמת בוסניה
* מלחמת קוסובו
* מלחמת אפגניסטן (2001–2014)
* מלחמת עיראק (2003)

מדינות משתמשות
--------------

* ארצות הבריתארצות הברית ארצות הברית
* בריטניהבריטניה בריטניה
* לבנוןלבנון לבנון - בשימוש צבא לבנון בלבד

ראו גם
------

* FN Minimi

חייל אמריקאי יורה עם M249 על חצובה

קישורים חיצוניים
----------------

ויקישיתוף מדיה וקבצים בנושא **מקלע M249** בוויקישיתוף
* צפו: מה קורה לכלי נשק שיורה ברצף 700 קליעים, באתר גלובס, 15 ביולי 2017